JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Peaminister Netanyahu viies ametiaeg
Koalitsioonikõnelused tulevad rasked
Trumpi sajandi tehing ilma Palestiina riigita?
Iisraeli valimiste lõpptulemus oli taas oodatust üllatavam.
Kui kõik hääled olid loetud, oli Likud tõusnud valimiste võitjaks
ja samas suurimaks parteiks 1-kohalise enamusega parlamendis.
Likud sai uude parlamenti 36 kohta,
Benny Gantzi juhitud partei ühe koha vähem.
Netanyahu juhitud paremkoalitsioon sai kokku 65 kohta
ning rivaalblokk Sinivalge ehk kindralite koalitsioon 55 kohta.
Eelnevalt kaalukeeleks ennustatud Moshe Feiglini partei Zehut
ei ületanud isegi 3,25-protsendilist valimiskünnist.
Sama saatuse osaliseks said ka Uue Parempartei kaks endist ministrit
Naftali Bennett ja Ayelet Shaked, kes olid Netanyahu tugevad toetajad.
Seis ei muutunud sugugi kergemaks
tulevase valitsuse moodustamise seisukohast,
sest erinevalt ennustatust
sai endise kaitseministri Avigdor Liebermani partei Israel Beiteinu
uude Knessetisse viis kohta.
Lieberman lahkus valitsusest mullu novembris protestiks sellele,
et Netanyahu ei lubanud Gazasse massiivset kättemaksurünnakut teha.
See sai aga algtõukeks äsjapeetud erakorralistele valimistele.
Lieberman seadis karmid tingimused oma valitsuses osalemisele
ja tahab kindlasti tagasi kaitseministriportfelli.
Netanyahu aga pole valmis seda talle andma,
nii et valitsuskõnelused tulevad pikad ja rasked.
Iisraeli president Reuven Rivlin kutsus esmaspäeval ja teisipäeval
erinevate parteide esindajad enda juurde arutama,
keda peetakse sobivaimaks järgmist valitsust moodustama,
eesmärgiks muidugi enamusvalitsus.
On iseenesestmõistetav,
et vähemalt algul pakutakse ülesannet praegusele peaministrile,
sest ka ilma Liebermani osaluseta
on Likudil enamuse toetus, kuigi väga napp.
Benny Gantzi rivaalblokk peaks rahulduma vähemusvalitsusega
mis arvestades Lähis-ida praeguse seisuga
ei suudaks hakkama saada eesootavate väljakutsetega.
Teiste teemade juurde.
Iisraeli valimistulemuste selgumise järel
tehti USA Valge Maja lähiringkondadest
taas uus president Trumpi sajandi diiliga seotud ebaametlik avaldus.
Selle järgi ei hõlma presidendi plaan Palestiina riigi toetamist,
rääkis USA ajaleht Washington Post esmaspäevases artiklis.
Ajalehe teatel pärineb info
presidendi väimehe Jared Kushneri lähiringkondadest.
Teadete andmeil on Trumpi plaanis mitmeid kohti,
kus parandatakse erinevail viisidel palestiinlaste elu ja toimetulekut,
kuid iseseisev Palestiina riik nende hulka ei kuulu.
Trumpi plaan sisaldavat
erinevate araabiamaade suhete parandamist Iisraeliga,
mis viiks ka juudiriigi tunnustamiseni.
Samas viiks see ka palestiinlaste laiemale autonoomiale
ning parandaks nende majandusseisu ja sõltuvust välisabist.
Valge Maja esindaja sõnul tahab Trump avalikustada plaani
kohe pärast Netanyahu uue valitsuse tegevuse alustamist.
Nädala eest, pühapäeva varahommikul
ründasid Iisraeli Õhujõud Põhja-Süürias
kaht Iraani Revolutsioonikaarti objekti.
Masyafi lähedal asuv Süüria Teadusuuringute Keskus
oli tegelikult Iraani relvatehas,
kus valmistati komponente rakettide täpsuse parandamiseks.
Rünnakus hukkus mitmeid Iraani ja Süüria armee sõdureid ja tehnikuid
ning ka Valgevene ja Põhja-Korea raketitehnikuid.
Satelliitfoto järgi oli Masyafi tehtud rünnak hävitav.
Peaminister Netanyahu teatas eelmisel pühapäeval,
et Iisrael jälgib endiselt hoolikalt Iraani tegevust Süürias
ja sekkub edaspidigi kõigesse,
mis võib ohustada Iisraeli kodanike julgeolekut.
Veidi kosmosega seotud teemadel. Paar kuud teel olnud
erarahastusega Iisraeli kuumaandur Beresheet
tegi 11. aprillil Kuu varjuküljel ebaõnnestunud maandumiskatse.
Maandumine nurjus viimasel hetkel,
kui kosmosejaam kaotas kuumaanduriga ühenduse
ja see ilmselt osaliselt purunes ning jäi Kuu pinnale,
ilma võimeta juhtimiskeskusega kommunikeerida.
Taamalolev pilt on nn selfie ja viimane,
mis maanduril saata õnnestus.
Sellel olev tekst ütleb: "Väike riik, suured unistused".
Iisraeli peaminister ütles,
et kui esimene kord ebaõnnestub, tuleb uuesti proovida.
Uut katset plaanitakse kolme aasta pärast.
Benjamin Netanyahu valimisvõit polnud kõigile meeldiv uudis.
Saksa ajaleht Frankfurter Rundschau
avaldas Iisraeli valimistega seotud kommentaari
pealkirjaga "Igavene Netanyahu".
Saksamaal avaldati ka natside ajal 1940. aastal
Fritz Hippleri äärmiselt antisemiitlik propagandafilm
"Igavene Juut - Der Ewige Jude".
Sellega püüti näidata Saksa rahvale, et juudid on teisest rassist
ja neid tohib eristada ülejäänud aaria ühiskonnast.
Natside toonase propagandaministri Joseph Göbbelsi tellitud film
on klassifitseeritud üheks kõigi aegade antisemiitlikuimaks,
nii et selle pealkirja kõrvutamine Netanyahu valimisvõiduga
on tekitanud rohkelt tähelepanu ja protestiavaldusi lehe suhtes.
Ajaleht on vabandanud pealkirja ebaõnnestunud valiku pärast
ja oma ajaloolise mälukaotuse pärast.
Vahetult enne paasapüha
saatis üks Iisraeli erafirma nimega Shavei Israel Poola juutidele
2000 kasti püha ajal söödavat hapnemata matzaleiba.
Leivasaatmispalve tuli Poolast, kus pearabi Michael Schudrich soovis,
et ka vaeseimad juudikogukonnad saaksid algupärast paasaaja leiba
koos sellega kaasnevate shmura-lisanditega.
Leivasaadetis on juba teel Poola,
kus see jagatakse kõigi 12 Poola juudikogukonna vahel.
Rabbi Shudrichi sõnul
on üha rohkemad poolakad juba leidnud oma juudi juured:
"Paasapüha räägib neile eriliselt vabadusest,
orjuse ja okupatsiooni lõppemisest."
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Õnnistatud paasaaega!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee